બિટકોઇન કૌભાંડમાં બોલીવુડ અભિનેત્રી શિલ્પા શેટ્ટીના પતિ રાજ કુન્દ્રાને ઇડી દ્વારા સમન મોકલવામાં આવ્યું છે. રાજ કુન્દ્રા પોતાનું નિવેદન આપવા મુંબઈના ઇડી કચેરીએ પહોંચ્યા છે. થોડા દિવસો પહેલા આ કેસના મુખ્ય આરોપી અમિત ભારદ્વાજની પૂણેથી ધરપકડ કરવામાં આવી હતી. પૂણે પોલીસના ક્રાઇમ સેલ અને ઇડીની તપાસમાં ખુલાસો થયો કે રાજ કુન્દ્રા સહિત બોલીવુડના ઘણા અન્ય સ્ટાર્સ આ પ્રકારના સ્કિમને પ્રમોટ કરી રહ્યા છે. અમિત ભારદ્વાજે gatbitcoin.comની વેબસાઈટ બનાવી ઘણા લોકોને કરોડોનો ચૂનો લગાવ્યો હતો. આ કૌભાંડની રકમ 2000 કરોડ રૂપિયા સુધી પહોંચી છે.